На захтев Дубровчана, дошло је до физичког раздвајања Млетачке републике од Дубровачке републике, тако што је Османлијско царство потврдило излаз на море код Неума (уступљеног Турцима на крају Морејског рата) и добило излаз на Бококоторски залив код Суторине, јужно од Херцег Новог. На овај начин је Дубровачка република била окружена турском територијом, без контакта са Млетачком републиком, њеним великим ривалом на Јадрану.